kardosdrur/scandi-wiki huggingface dataset:
Silencer

Silencer har flere betydninger:

 Silencer (power metal-band) – et amerikansk power/thrash/dødsmetalband.
 Silencer (black metal-band) – et svensk black metal-band.
Statens It

Statens It er en styrelse under Finansministeriet, der har til opgave at drive, supportere og udvikle informationsteknologi i statslige institutioner. Pt. leverer Statens It services til 16 ministerier og en del af deres styrelser, i alt ca. 28.000 brugere. Styrelsen blev dannet i 2009 og har i 2020 ca. 440 ansatte.

Statens It blev etableret som følge af, at VK-regeringen i efteråret 2007 besluttede at effektivisere centraladministrationen ved at samarbejde på tværs af ministerierne. I februar 2008 viste en rapport fra Finansministeriet, at der kunne hentes effektiviseringsgevinster ved at samle drift, support og udvikling af it-systemer i staten. Oprindeligt skulle Statens It placeres under Skatteministeriet, men inden etableringen flyttedes styrelsen til Finansministeriet.

Staten It leverede fra 2010 til otte ministerområder, men i 2016 besluttede den daværende VK-regering at resten af staten skulle omfattes af Statens It. Implementeringen af de resterende ministerier og institutioner pågår frem til 2022.

Styrelsen har til formål at bidrage til den yderligere digitalisering af staten, at opnå stordriftsfordele gennem standardisering og sammenlægning af systemer. 

Statens It's ledelse:
 februar 2008 – 14. maj 2009: Statens It ledes af forskellige projektledere og kontorchefer
 Jan Cilius, direktør 15. maj 2008 – 30. juni 2009
 Lone Strøm, konstitueret direktør 1. juli 2009 – 2. november 2009 og direktør 3. november 2009 – 30. april 2012
 Søren Vulff, konstitueret direktør 1. maj 2012 – 31. juli 2012
 Michael Ørnø, direktør 1. august 2012 –

Referencer

Kilder og eksterne henvisninger 
 Statens It's hjemmeside

Etableret i 2009
Danske styrelser
Finansministeriet
Simon Aron Eibeschütz

Simon Aron Eibeschütz (født 14. november 1786 i København, død 25. november 1856 sammesteds) var en dansk handelsmand og legatstifter.

Han blev født i København som søn af handelsmand Aron Eibeschütz (død 20. november 1812) og Serie
f. Levy (d. 10. april 1820). Aron Eibeschütz var kommet til København fra Altona, men den jødiske slægt hører hjemme i Østrig og afleder sit familienavn af byen Eibenschitz i Mähren. Eibeschütz ernærede sig i sin ungdom som kommissionær og lagde i de bevægede finansår i århundredets 2. decennium ved dristige og kloge spekulationer grunden til en formue, som han derefter ved flid og sparsommelighed forøgede således, at han ved sin død efterlod sig over 1.200.000 kr. Sin formue brugte han i velgørenhedens tjeneste.

Han havde 11. februar 1815 ægtet Rose Wallich (f. 23. februar 1796), en datter af grosserer Heyman Amsel Wallich (død 20. februar 1823) og Judithe f. Cohn (d. 9. juli 1855), og udfoldede i forening med sin hustru en stor godgørenhed såvel mod privatpersoner af forskellig trosbekendelse som mod Det mosaiske Troessamfund, hvilket Eibeschütz tilhørte. Således oprettede han 28. januar (Kongens fødselsdag) 1834 en fribolig i København for 13-14 fattige familier og enker inden for nævnte Trossamfund. Efter helt at have trukket sig tilbage fra forretningslivet stiftede Eibeschütz, som ikke havde nogen livsarving, ved ægtefællernes testamente af 20. juni 1853 Justitsråd Simon Aron Eibeschütz' Legat, til hvilket den største del af formuen blev henlagt, og samtidig Rose Eibeschütz født Wallichs Legat, til hvilket den del af formuen, som efter Simon Aron Eibeschütz' død skulle tilfalde enken, blev testeret. Renterne af disse legater tilfalder for en mindre del bestemte familiemedlemmer, for den største del derimod en mængde forskellige velgørende øjemed, såvel inden for Trossamfundet, til dels atter med speciel fortrinsret for familien, som inden for Københavns Kommune i almindelighed. Også kunstneriske og videnskabelige formål er betænkt, bl.a. med Eibeschütz' Præmie for kunstnere. Efterhånden som de personlige legatnydere uddør, tilfalder renterne en reservefond, af hvilken der atter fra tid til anden kan oprettes reservelegater til bedste for Trossamfundet og kommunen. Et sådant oprettedes allerede 7. november 1878. Eibeschütz, der 1854 havde fået titel af justitsråd, døde 25. november 1856, hans enke 16. marts 1870.

Han er begravet på Mosaisk Nordre Begravelsesplads. Der findes et litografi 1857 efter foto, en portrætmedaljon af H.W. Bissen (1857), et portrætmaleri af David Monies (Kunstakademiet) og et tegnet portræt (Københavns Museum). Fotografi af Niels Willumsen ca. 1846-56 (Det Kongelige Bibliotek).

Kilder 
 David Simonsen, "Eibeschütz, Simon Aron", i: C.F. Bricka (red.), Dansk Biografisk Lexikon, København: Gyldendal 1887-1905.

Legatstiftere fra Danmark
Filantroper fra Danmark
Erhvervsfolk fra Danmark
Danskere i 1800-tallet
Jøder fra Danmark
Personer i Dansk Biografisk Leksikon
Andreas Blinkenberg

Andreas Blinkenberg kan være:

 Andreas Blinkenberg (teolog) (5. juni 1875–1965), cand.teol., højskoleforstander (Janderup Højskole) og sognepræst (Hoven og Skanderborg m.fl.)
 Andreas Blinkenberg (filolog) (13. februar 1893–22. februar 1982), dr.phil, prof. i fransk
 Peter Andreas Blinkenberg (20. maj 1895–6. juni 1970), overlæge
 Andreas Blinkenberg (arkitekt), Århus
Antestor

Antestor er et unblack metal-band fra Norge.

Bandet blev stiftet i 1990. Før de tog navnet Antestor hed de Crush Evil. Jan Axel Blomberg fra blandt andet Mayhem var studiemusiker på trommer på de to album Det Tapte Liv og The Forsaken.

Udgivelser 
The Defeat of Satan (Demo fra 1992)
Despair (Demo fra 1993) 
Martyrium (Indspillet i 1994 men udgivet i 2000) 
Kongsblod (Demo fra 1998)
The Return of the Black Death (1998, Cacaphonous Records) 
The Defeat of Satan/Despair (2003, Momentum Scandinavia) 
Det Tapte Liv (EP, 2004, Endtime Productions) 
The Forsaken (2005, Endtime Productions)
Omen (2012, Bombworks)

Medlemmer 
 Vrede – vokal
 Vemod – guitar

Tidligere medlemmer 
 Sygmoon – keyboard
 Gard – bas
 Tony Kirkemo – trommer
 Martyr – vokal
 Armoth – trommer
 Pilgrim – guitar
 Erkebisp – guitar
 Paul W – trommer

Eksterne henvisninger 

 

Metalgrupper fra Norge
Musikgrupper fra 1990
Théah

Théah er en fiktiv verden skabt i rollespillet 7th Sea og samlekortspillet af samme navn. Den er baseret på en alternativ version af Europa i Nyere tid. Der tages udgangspunkt i forskellige nationers storhedstid, hvilket giver mulighed for meget realistiske rollespilsoplevelser.

Nationer
Følgene nationer eksisterer i Théah: 
 England (Avalon)
 Skandinavien (Vendel)
 Holland (Vesten)
 Frangrig (Montaigne)
 Spanien (Castille)
 Tyskland (Eisen)
 Rusland (Ussura)
 Italien (Vodacca)
 Kina (Cathay) 
 En sammenslutning af forskellige mellemøsteninspirerede lande (Crescent)

Hele denne verden er beskrevet meget detaljeret i D&D3.0 regelbogen Swashbuckling Adventueres.

Fiktive steder
Statens Istjeneste

Statens Istjeneste er en tidligere statslig institution, der havde ansvaret for at oplyse om issituationen i danske farvande samt at disponere over statens isbrydere. 

Institutionen blev etableret i 1937 som Statens Isbrydnings- og Ismeldingstjeneste. Tidligere havde opgaverne været placeret hos Handelsministeriets kontor for søfart. I 1988 blev Statens Istjeneste underlagt Søfartsstyrelsen, og siden 1996 har dens opgaver været varetaget af Søværnet.

Kilde
 Google-cache af side fra Statens Arkiver om Statens Istjeneste

Etableret i 1937
Ophørt i 1996
Danske myndigheder
Nguyễn Tấn Dũng

Nguyễn Tấn Dũng (født 17. november 1949 i  Ca Mau-provinsen i det sydlige Vietnam, er en vietnamesisk politiker,blev medlem af Det kommunistiske parti i Vietnam den 10. juni 1967. Var Vietnams premierminister fra 27. juni 2006 til sin pensionering i 2016. Han blev udvalgt til stillingen blandt landets nationalforsamling, og udpeget af hans forgænger, Phan Văn Khải, der blev pensioneret fra sit embede.

Nguyễn Tấn Dũng sluttede sig til Vietnams Folkehær i 1961 og tjente indtil 1984. Han kæmpede i syd og vest i Vietnamkrigen. Han citerede sit ønske om "national uafhængighed" som hans grunde til at kæmpe på slagmarken. I løbet af denne tid tjente Nguyễn Tấn Dũng i den kambodjansk-vietnamesiske krig, hvilket resulterede i den vietnamesiske besættelse af Cambodja. Under hans tjeneste blev han såret fire gange.

i december 2009 lavede Nguyễn Tấn Dũng et todages besøg i Rusland, og havde mødte med den russiske præsident Dmitrij Medvedev i Moskva. blev det meddelt, at Vietnam havde aftalt de store våben køb fra Rusland, primært ubåde og kampfly.

I april 2010 var Nguyễn Tấn Dũng til stede på præsident Barack Obamas konference om nuklear sikkerhed i Washington D.C. Han mødtes også med andre amerikanske ledere og diskuterede tættere økonomisk og strategisk samarbejde mellem de to lande.

Referencer

Eksterne henvisninger 

Politikere fra Vietnam
Farley Granger

Farley Granger (1. juli 1925 i San Jose, Californien, USA – 27. marts 2011 i New York City, New York, USA) var en amerikansk skuespiller.

Han fik sin debut i Lewis Milestones The North Star (Nordstjernen, 1943), og fik succes i samme instruktørs The Purple Heart (De kom ikke tilbage, 1944). Han har ofte spillet unge mænd på et skråplan, som den ene af morderne i Hitchcocks Rope (Rebet, 1948) og ungdomsforbryderen i They Live by Night (De lever om natten, 1948). Han havde betydelige roller i Hitchcocks Strangers on a Train (Farligt møde, 1951) og Luchino Viscontis Senso (Sansernes rus, 1954). Han har siden spillet teater og været aktiv på fjernsyn.

Eksterne henvisninger 

 

Skuespillere fra Californien
Erik Nørreby

Erik Nørreby (født 19. april 1961 i Esbjerg) er en dansk ejendomsmægler og politiker, der fra 2006 til 2017 var borgmester i Fanø Kommune, valgt for Venstre.

Nørreby er HHX-student fra Esbjerg Handelsskole og efterfølgende cand.merc. i finansiering fra Handelshøjskolen i Århus i 1989. Sideløbende gennemførte han uddannelsen til ejendomsmægler.

Han blev medlem af Fanø Kommunalbestyrelse i 1989 og har siddet siden.

Borgmestre fra Venstre
Borgmestre på Fanø
Ejendomsmæglere fra Danmark
Tidligere borgmestre fra Danmark
Phan Văn Khải

Phan Văn Khải (Født 25. december 1933, død 17. marts 2018) var premierminister i Vietnam fra 1997 til 2006. Phan Văn Khải blev født i Củ Chi District, Saigon. Han sluttede sig til revolutionen i 1947 og flyttede til Hanoi i 1954.

Phan Văn Khải blev valgt som premierminister 24. september 1997 og blev genvalgt i august 2002. I 2005 var han den første premierminister i Vietnam som besøgte USA og mødtes med den amerikanske præsident George W. Bush. Den 24. juni 2006 meddelte han sin opsigelse som premierminister sammen med præsident Trần Đức Lương.

Politikere fra Vietnam
Ib Kristensen

Ib Due Kristensen (født 29. november 1951 i Grindsted) er en dansk politiker, som var borgmester i Billund Kommune, valgt for Venstre fra 2007 til 2021.

Baggrund og karriere 
Ib Due Kristensen blev født på Kærvej 7 i Grindsted den 29. november 1951, han er søn af arbejdsmand Ansgar Kristian Kristensen og hustru Minna Boel Rasmmussen Dus. Forældrene var blevet viet i Sdr. Stenderup Kirke i 1948.

Kristensen blev uddannet blikkenslager i 1966 og kloakmester i 1972. Fra 1977 til 2001 var han selvstændig indenfor entreprenørbranchen.

I 1997 blev han medlem af Grindsted Kommunalbestyrelse og i 2001 blev han kommunens borgmester. Han fortsatte som borgmester i den nye Billund Kommune fra 2007. Efter 20 år som borgmester  besluttede Kristensen ikke at genopstille til kommunalvalget 2021. Stephanie Storbank, også fra Venstre, overtog i stedet borgmesterposter 1 januar 2022.

Referencer 

Personer fra Grindsted
Borgmestre fra Venstre
Blikkenslagere fra Danmark
Borgmestre i Danmark 2018-2021
Trần Đức Lương

Trần Đức Lương (født 5. maj 1937) er en vietnamesisk politiker som var Vietnams præsident i perioden 1997-2006.

Han blev født i Quang Ngai provinsen, og flyttede til Hanoi efter at have forladt sin skole i 1955. Han studerede geologi. Han kom til det kommunistiske parti i Vietnam i 1959, og blev funktionær i partiet i 1970'erne. I 1987 blev han vicepremierminister.

Han blev han valgt til præsident den 24. september 1997, og genvalgt i 2002. Den 24. juni 2006 meddelte Trần Đức Lương sin afskedsbegæring (sammen med premierminister Phan Văn Khải). Nguyễn Minh Triết blev udnævnt til at efterfølge ham som præsident.

Præsidenter af Vietnam
The Blue Moon Boys

The Blue Moon Boys, en amerikansk gruppe fra den spæde start på Rock'n'roll-tiden. Gruppen blev dannet i starten af februar 1955 og blev opløst igen i november samme år.

Skønt The Blue Moon Boys kun eksisterede i relativt kort tid fik den kolossal betydning for hele popmusikkens udvikling frem til i dag. Gruppen blev dannet i Memphis af tre af rockmusikkens pionerer, alle med tilknytning til Sun Records og Sam Phillips. De tre var Elvis Presley, vokal og rytmeguitar, Scotty Moore, leadguitar og Bill Black, bas. Efter gruppens optræden på det velrenommerede country-show Louisiana Hayride blev gruppen udvidet med en trommeslager, D.J. Fontana.

The Blue Moon Boys turnerede i amerikas sydlige stater stort set uafbrudt i gruppens ni måneders levetid, men skønt de formelt var en gruppe var det Elvis Presley, der snart blev hovedattraktionen, og det var også Tom Parkers salg af Elvis' kontrakt fra Sun til RCA der betød en opløsning af The Blue Moon Boys.

Selv om gruppen ikke længere eksisterede fulgte musikerne med Elvis over i RCA's lejr.

Medlemmer 
 Elvis Presley – forsanger, rytmeguitar, klaver, lead guitar, percussion, basguitar (1954–1968; død 1977)
 Scotty Moore – lead guitar, rytmeguitar, baggrundsvokal (1954–1968; død 2016)
 Bill Black – kontrabas, basguitar, baggrundsvokal (1954–1958; død 1965)
 D.J. Fontana – trommer, percussion, baggrundsvokal (1955–1968; død 2018)

Tidslinje

Eksterne henvisninger 

 The Blue Moon Boys på Elvis.com 
 Omtale af bog om gruppen

Boybands
Rockgrupper fra USA
Elvis Presley
Truong Chinh

Trường Chinh (9. februar 1907 – 30. september 1988) var en vietnamesisk kommunistisk politisk leder og teoretiker. Efter Lê Duẩns død i 1986 blev han Vietnams øverste leder.

Han sluttede sig til det vietnamesiske kommunistparti i 1930'erne.

I 1941 blev han den første sekretær i det kommunistiske parti og dermed partiets næsthøjeste leder efter Ho Chi Minh. I de følgende år kæmpede Vietnam en krig for uafhængighed mod de franske kolonister. Kommunisterne kom til magten i Nordvietnam i 1955, mens en ikke-kommunistisk regering beholdt magten i Sydvietnam. I 1950'erne blev han kritiseret for sin vilje til at være uenig med andre partiledere og for sin støtte fra Kina.

Præsidenter af Vietnam
Aprilia

Aprilia er en scooter- og motorcykelproducent fra Italien. Virksomheden er ejet af Piaggio.

Modeller 
Aprilia har bl.a. produceret flg modeller scootere/knallerter:
 Amico
 Area51
 Habana Custom
 Rally (AC)
 Rally (LC)
 SX50
 RS50
 RX50
 Scarabeo
 Sonic (LC)
 Sonic (AC)
 SR50 Replica
 SR50 Viper
 SR50 Max Biaggi
 SR50 Urban Kid
 SR50 WWW
 SR50 Sport
 SR50 Netscaper
 SR50 Stealth
 SR50 Racing
 SR50 Replica
 SR50 ValeRossi
 SR50 Peace & Love
 SR50 2000
 SR50 DiTech
 SR50 Factory
 SR50 Factory PureJet
 RS50

Piaggio
Køretøjsproducenter fra Italien
Motorcykelmærker
Knallertmærker
Nguyễn Chí Thanh

Nguyễn Chí Thanh (født 1. januar 1914, død 7. juli 1967) var en nordvietnamesisk general under den første indokinesiske krig og Vietnam-krigen.

Han blev født i en fattig familie i Thua Thien-provinsen. Han blev medlem af det kommunistiske parti i midten af 1930'erne og var fængslet det meste af tiden under Anden Verdenskrig.

Han arbejdede i det kommunistiske parti i det centrale Vietnam, indtil han blev forfremmet til politbureauet i 1951. Fra 1965 indtil sin død var han leder af de nordvietnamesiske styrker i det sydlige Vietnam.

Referencer 

Militærfolk
Personer fra Vietnam
Generaler
Ratnasiri Wickremanayake

Ratnasiri Wickremanayake (født 5. maj 1933, død 27. december 2016) var Sri Lankas premierminister fra 2000 til 2001 og fra 2005 til 2010.

Han studerede jura i London, men uden at fuldende sine studier. I 1960 blev han medlem af Sri Lankas parlament. Han blev assistentminister i justitsministeriet i 1970.

Han blev taget i ed som premierminister for Sri Lanka af præsident Mahinda Rajapaksa den 21. november 2005.

Referencer

Eksterne henvisninger 

Politikere fra Sri Lanka
Roger Byrne

Roger William Byrne (8. februar 1929 – 6. februar 1958) var en engelsk fodboldspiller, som spillede for Manchester United F.C., indtil han og hans holdkammerater omkom i München-ulykken, efter at have været i Yugoslavien og spille en kamp mod Røde Stjerne Beograd.

Fodboldspillere fra England
Deltagere ved verdensmesterskabet i fodbold 1954
Omkomne ved flyulykker
Fosterhinde

En fosterhinde er den hinde, der omslutter og beskytter fosteret.
Den består faktisk af to hinder, amnion (den inderste) og chorion (den yderste).

Hvis fosterhinden ved fødslen omslutter barnet mere eller mindre, kendes den som en "sejrsskjorte", hvad der i folketroen har været set som et godt varsel.

Graviditet
Andreas Blinkenberg (filolog)

Andreas Peter Damsgaard Blinkenberg (13. februar 1893 i Aarhus – 22. februar 1982 i Risskov) var en dansk filolog, der huskes bedst for de store franske ordbøger.

Andreas Blinkenberg var søn af kunstdrejer Johannes Weis Blinkenberg og hustru Helene Damsgaard i Aarhus. Han blev gift 1920 med Lillian Cathrine Wissing Mogensen, født 9. marts 1894 i Cleveland. Han fik klassisksproglig studentereksamen fra Aarhus Katedralskole i 1911, blev cand.mag. i fransk, engelsk og dansk fra Københavns Universitet i 1918 og dr.phil. i 1923 på disputatsen Ernest Renan. Bidrag til Studiet af hans filosofisk-religiøse Ungdomskrise.

Han var adjunkt ved Birkerød Statsskole 1918-1928, på studierejse til England, Frankrig og Italien 1919-1920, leder af Dansk Fransk Skolesamvirkes elevhold i Le Havre 1920-1921, lektor i dansk ved Sorbonne 1921-1923, assistent i fransk ved Københavns Universitet 1925-28, docent i fransk ved Aarhus Universitet 1928 og professor i romansk filologi 1934-1963. Han var også rektor for Aarhus Universitet 1937-1940. 

Margrethe Thiele havde påbegyndt arbejdet der skulle føre til en dansk-fransk ordbog.
I 1923 begyndte Blinkenberg at assistere Thiele og da hun døde i 1928 fuldførte Blinkenberg opgaven og udgav en dansk-fransk ordbog i 1937.
Med omkring 1.700 sider var det datidens største ordbogsværk af sin art.
Senere blev det også til en Fransk-Dansk Ordbog i 2 bind sammen med Poul Høybye.

Han var tillige medlem af bestyrelsen for Aarhus Universitet 1928-40; formand for Dansk Ungdomssamvirke for Aarhus og Omegn 1940-46; medl. af Humanistisk Samfund og af Det lærde Selskab i Aarhus; medlem af Videnskabernes Selskab fra 1944, af Göteborgs Kungliga Vetenskaps och Vitterhets-Samhälle 1945 og af Académie Nationale des Sciences, Belles-Lettres et Arts de Bordeaux 1964; dr.litt. h.c. ved universitetet i Dijon 1946; medl. af den danske UNESCO-nationalkommission 1949-58 og 1964-70; æresmedlem af bestyrelsen for Société de Linguistique Romane 1971; flere gange delegeret ved UNESCOs og Association Internationale des Universités's generalkonferencer. Han var tildelt Selskabet til de skiønne og nyttige Videnskabers Forfremmelses pris 1971, var Kommandør af Dannebrog og ridder af Æreslegionen.

Kilder og eksterne henvisninger 
 Kraks Blå Bog 1974

Referencer

Eksterne henvisninger 
 

Filologer fra Danmark
Ansatte ved Aarhus Universitet
Danskere i 1900-tallet
Personer fra Aarhus
Medlemmer af Videnskabernes Selskab
Riddere af Æreslegionen
Kommandører af Dannebrog
Studenter fra Aalborg Katedralskole
Leksikografer fra Danmark
OU812 (album)

OU812 er Van Halens 8. album fra 1988. Den indeholder blandt andet hittet: "Finish what ya started".
Titlen har flere betydninger og referencer. Den ene er selve tallet ('Oh You ate one too'), men det er også en referencen til den amerikanske tv-soapserie Taxi og til en nummerplade i en Cheech & Chong-film.

Modtagelse

Referencer

Eksterne henvisninger 
 

Van Halen-album
Album fra 1988
Andreas Blinkenberg (arkitekt)

Andreas Blinkenberg er arkitekt og formand for Foreningen Herberger langs Hærvejen, i 2004 en af vinderne i Realdanias konkurrence om ny anvendelse af bevaringsværdige gårde.

Andreas Blinkenberg er gift med pilgrimspræsten Elisabeth Lidell, og tilsammen går de under navnet herr og fru Pilgrim, idet de begge er engageret i den nye pilgrimsbevægelse, hvortil hører en pilgrimsrute ad Hærvejen, hvor pilgrimsherberger indrettes i bevaringsværdige huse og stalde.

Fruen er sognepræst i Århus, og han er ansat i Region Syddanmark og arbejder med regional udvikling.

Henvisninger 

 Pilgrimsvandring.dk hjemmeside
 Kristeligt Dagblad Artikel om herr og fru Pilgrim, 2008

Arkitekter fra Danmark
Danskere i 2000-tallet
Radio HSR (Sydsjælland)

Radio HSR (Hele Sydsjælland's Radio) er en radiokanal på Sydsjælland, der gik i luften den 9. september 2009. LUKKET 1/1-2019

Radio HSR var en non-commercial radiostation som holder til i landsbyen Ørslev 4 km nord for Vordingborg. Stationen var startet af frivillige fra den tidligere lokalradio Radio Valde i Vordingborg. Radio HSR spillet alle de store hits fra 60-70-80-90 & 2000´erne...Nogle af årtierne bliver special behandlet i div.programmer som 70´er timen & Hithouse.

Målgruppen for radioen var 30+

Eksterne henvisninger 
 Officiel hjemmeside

HSR (Sydsjælland)
Etableret i 2009
Fever Ray

Bag navnet Fever Ray gemmer sig den svenske sanger Karin Elisabeth Dreijer (født 7. april 1975), mest kendt for at være ene halvdel af duoen The Knife.

Albummet " Fever Ray" er hens solodebut og kom på gaden i slutningen af marts 2009.

Karin Dreijer har sammen med sin bror Oluf haft nogle succesfulde år som electronica-duoen The Knife, der efterhånden også er et etableret navn i Danmark.
Søskendeparret besluttede sig efter deres seneste album "Silent Shout" (2006) for at holde en pause, og den har Karin Dreijer altså brugt på at skrue en debut sammen, hvor man ikke er i tvivl om referencerne til The Knife, men samtidig får et kig ind i Karins eget til tider noget dystre univers.

Fever Ray har blandt andet optrådt på Roskilde Festival i 2009.

Discografi

Albums 
 Fever Ray - 2009
 Plunge - 2017

Referencer

Eksterne henvisninger 
 
 

Musikere fra Sverige
Svenskere i 1900-tallet
Svenskere i 2000-tallet
Pseudonymer
Gloria Estefan

Gloria Estefan (født 1. september 1957 i Havana) er en amerikansk sangerinde, sangskriver, skuespiller og erhvervskvinde, med cubanske rødder.

Gloria Estefan kom til USA allerede da hun var 16 måneder gammel, da hendes familie flygtede fra den kommunistiske revolution på Cuba.

Hendes musikalske karriere begyndte i bandet Miami Sound Machine i 1975, der udgav flere spansksprogede albums, før de blev mere mainstream op fik stor succes med en poporienteret stil på engelsk. Det blev bl.a. til internationale hits som "Dr. Beat" og "1,2,3". Siden har hun udgivet flere albums, og hun er en af de mest succesfulde latinamerikanske popsangerinder gennem tiderne med et pladesalg på over 90 millioner eksemplarer.

Referencer

Eksterne henvisninger 

 
 

Sangere fra USA
Skuespillere fra USA
Personer fra Havana
Amatørteater

Amatørteater, amatørscene, dilettantscene og skolekomedie betegner opførelser af skuespil opført af amatører som hobby eller i uddannelsesøjemed.

Tilbage til forsamlingshusenes første tid har det været en yndet vinterbeskæftigelse at indøve teaterstykker med sognets karle og piger som aktører, for om vinteren var der mere fritid på landet, og ud over husflid var mulighederne gymnastik og dilettant i forsamlingshuset.

Flere danske universiteter har årlige studenterrevyer. 
Den københavnske studenterrevy med Kongelig Mayestaits Acteurs kan føre deres historie tilbage til 1820.

De såkaldte egnsspil er ofte amatørteatre.

I Danmark opfører flere amatørteatre musicals ofte som friluftsteater, for eksempel Nyborg Voldspil og Vilhelmsborg Festspil, der hver består af flere hundrede frivillige.
Andre større danske amatørteatergruppe der også spiller musicals er 7-kanten i Varde og Mastodonterne baseret i Hillerød.
Mastodonterne spiller indendørs i FrederiksborgCentret og Tivolis Koncertsal og samarbejder med den professionelle musiker Sebastian.

I Danmark er mange amatørteatre organiseret i Landsforeningen for Dramatisk Virksomhed (DATS).

Henvisning 

 
Revyer
Teatervidenskab